CELEX: 62019CB0611
Language: da
Date: 2020-09-03 00:00:00
Title: Sag C-611/19: Domstolens kendelse (Tiende Afdeling) af 3. september 2020 — Crewprint Kft. mod Nemzeti Adó- és Vámhivatal Fellebbviteli Igazgatósága (anmodning om præjudiciel afgørelse fra Fővárosi Közigazgatási és Munkaügyi Bíróság — Ungarn) (Præjudiciel forelæggelse – artikel 99 i Domstolens procesreglement – merværdiafgift (moms) – direktiv 2006/112/EF – princippet om afgiftsneutralitet, effektivitetsprincippet og proportionalitetsprincippet – ret til at fradrage moms – afslag – svig – bevis – kæde af underleverandører)

30.11.2020   
            
            
               DA
            
            
               Den Europæiske Unions Tidende
            
            
               C 414/18
            
         
      Domstolens kendelse (Tiende Afdeling) af 3. september 2020 — Crewprint Kft. mod Nemzeti Adó- és Vámhivatal Fellebbviteli Igazgatósága (anmodning om præjudiciel afgørelse fra Fővárosi Közigazgatási és Munkaügyi Bíróság — Ungarn)
      (Sag C-611/19) (1)
      
      (Præjudiciel forelæggelse - artikel 99 i Domstolens procesreglement - merværdiafgift (moms) - direktiv 2006/112/EF - princippet om afgiftsneutralitet, effektivitetsprincippet og proportionalitetsprincippet - ret til at fradrage moms - afslag - svig - bevis - kæde af underleverandører)
      (2020/C 414/22)
      Processprog: ungarsk
      
         Den forelæggende ret
      
      Fővárosi Közigazgatási és Munkaügyi Bíróság
      
         Parter i hovedsagen
      
      
         Sagsøger: Crewprint Kft.
      
         Sagsøgt: Nemzeti Adó- és Vámhivatal Fellebbviteli Igazgatósága
      
         Konklusion
      
      Rådets direktiv 2006/112/EF af 28. november 2006 om det fælles merværdiafgiftssystem, sammenholdt med princippet om afgiftsneutralitet, effektivitetsprincippet og proportionalitetsprincippet, skal fortolkes således, at disse er til hinder for en national praksis, hvorefter afgiftsmyndigheden nægter en afgiftspligtig person retten til at fradrage indgående merværdiafgift med den begrundelse, at denne afgiftspligtige person — og udstederen af fakturaernes adfærd betragtes som svig, eftersom deres kontrakter for det første ikke var nødvendige for gennemførelsen af de pågældende økonomiske transaktioner og kan undergives en anden retlig kvalifikation end den, som de pågældende har givet den, udstederen — uden at dette er nødvendigt eller økonomisk rationelt — for det andet har anvendt en kæde af underleverandører, hvoraf visse mangler de nødvendige personlige og materielle resurser, og den nævnte afgiftspligtige person for det tredje havde personlige eller organisatoriske forbindelser til den nævnte udsteder såvel som til en af disse underleverandører. For at begrunde et sådant afslag skal det — på en anden måde end i kraft af formodninger baseret på forud fastsatte kriterier — godtgøres, at den samme afgiftspligtige person har deltaget aktivt i svig, eller at denne vidste eller burde have vidst, at disse transaktioner var led i svig begået af udstederen af fakturaerne, hvilket det tilkommer den forelæggende ret at efterprøve.
      
         (1)  EUT C 95 af 23.3.2020.